
A Cseh Köztársaság hadseregében üzemeltetett Tatra T815 típusú és a Magyar Honvédségben renszeresített URAL-4320 és RÁBA H-18 típusú terepjáró tehergépjárművek üzemben tartási költségeinek elemző összehasonlítása

A dolgozatban a Magyar Honvédségnél és a Cseh Köztársaság hadseregénél rendszeresített és mindennapos használatban lévő logisztikai terepjáró tehergépkocsik üzemeltetésének, karban- és fenntartásának anyagi vonzatai, valamint az üzemben tartás költséghatékonysága kerül bemutatásra, a három választott eszköz esetén jellemző költségek, költségelemek elemző összehasonlítása által.
A kutatás célja a három vizsgált terepjáró tehergépkocsi üzemben tartásával kapcsolatosan felmerülő költségek részletes megismerése, bemutatása és összehasonlítása. A kutatás során gyűjtött adatok alapján, a vizsgált költségelemeken és az azokkal végzett számításokon keresztül bemutatásra kerül a tehergépjárművek üzemeltetési költsége éves szinten, valamint egy futott kilométerre lebontva.
Az első fejezetben a teljesség igénye nélkül bemutatom a Cseh Köztársaság hadseregében és a Magyar Honvédségben alkalmazott gépjármű technikai karban- és üzemben tartási rendszereket.
A második fejezetben röviden bemutatásra kerül a három vizsgált terepjáró tehergépkocsi.
A harmadik rész részletesen tartalmazza a járművek üzemeltetésével kapcsolatosan felmerülő költségelemeket, továbbá azok egy évre és egy megtett kilométerre vonatkozó összegzését.
A negyedik fejezetben a korábban bemutatott, eszközönként eltérő üzemeltetési költségek, költségelemek összehasonlításra kerülnek az üzemben tartás költséghatékonysága, valamint az eszközök korszerűsége szempontjából.
Az összehasonlítás eredménye alapján levonom a két ország gépjármű technikai karbantartási rendszere és a külön-külön vizsgált eszközök üzemben tartásának költséghatékonyságával kapcsolatosan felmerülő következtetéseket. A dolgozat célja, hogy bemutassa az eszközök üzemben tartásának anyagi vonzatait és a részletes összehasonlítás által megvizsgálja a költséghatékonyabb és gazdaságosabb üzemeltetés lehetőségét.
 



